NaiveNeuron/SloPal huggingface dataset:
Vašečka, Richard, poslanec NR SR (2018-02-13):
Vážená pani poslankyňa, ja môžem odpovedať za seba, lebo jediný ja môžem reagovať, ostatní kolegovia, musíte sa ich spýtať osobne, ale ja vám poviem prečo. Pokiaľ budete zneužívať kresťanstvo na to, aby ste šírili nenávisť, antisemitizmus a podobné neprijateľné veci, nikdy nezahlasujem, vôbec nebudem hlasovať o vašich zákonoch. Ďakujem. (Potlesk.)
Martinák, Ľuboš, poslanec NR SR (2011-09-14):
Ďakujem za slovo. Pán minister, dočkali sme sa tu od teba chvály do povaly na adresu terajšej vlády. Tak ako sa osobne poznáme, ja som totiž ani nič od teba nečakal iného. Dotknem sa dvoch otázok. Spomenul si, že chránite prácu na vidieku. Ty veľmi dobre vieš, že náš výbor mal rokovanie s Poľnohospodárskou a potravinovou komorou, kde poľnohospodári aj potravinári hovorili o skutočne vážnych problémoch za vašej vlády terajšej. Tam vaši koaliční partneri svätosväte kývali hlavou, 6-percentná DPH zostane, budeme ústretoví. Čo ste zrobili? 6-percentnú DPH na predaj z dvora ste zvýšili na 20 %. Vieš, čo sa stalo? Jednoducho to, že mnohí súkromne hospodáriaci roľníci nechali prevádzky a niektorí poprepúšťali ľudí. Čiže toto je vaša prax v tvojom zastúpení, ako chránite prácu na vidieku. A okrem toho, ako títo poľnohospodári majú konkurovať veľkoobchodným reťazcom? Čiže toľko k prvej otázke. Druhá otázka. Už asi ako znalec diaľnic hovoríš, že vy stavate lacno, my sme stavali drahšie, ba dokonca najdrahšie. Bol si členom vlády Mikuláša Dzurindu, keď ste uskutočnili ôsmy div sveta – dokázali ste vytunelovať tunel Branisko, a to už je čo povedať, ak na jeden bežný meter ste dokázali postaviť najdrahší tunel na svete. Takže asi toľko. Si členom tejto vlády, takže vodu kážeš, ale víno piješ, taká je pravda.
Vavrek, Štefan, poslanec NR SR (2019-09-13):
Ďakujem pekne za vašu reakciu a budeme veľmi radi, keď zahlasujete za náš pozmeňujúci návrh. Ďakujem pekne.
Laurenčík, Milan, podpredseda NR SR (2020-07-15):
Ďalším prihláseným do rozpravy je pán poslanec Alojz Baránik.
Hort, Milan, podpredseda NR SR (2010-10-14):
Posledný s faktickou poznámkou pán Július Brocka, nech sa páči.
Demian, Jaroslav, poslanec NR SR (2013-03-13):
Ďakujem za slovo. Vážená pani podpredsedníčka, konštatujem, že v rozprave k tomuto vládnemu návrhu zákona nevystúpili žiadni poslanci. Preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať o tomto návrhu.
Šimečka, Michal, podpredseda NR SR (2024-01-18):
Ďakujem pekne. Pani poslankyňa Gažovičová.
Simon, Zsolt, poslanec NR SR (2014-09-10):
Ďakujem pekne. Pán predseda, v mene navrhovateľov sťahujem dva návrhy, a to parlamentnú tlač 1145, ktorá sa dotýka novely dane z pridanej hodnoty, a tlač 1146, návrh skupiny poslancov o investičnej pomoci zákona 561/2007. Robím to z dôvodu solidarity ku kolegom, ktorým ste hrubo včera neumožnili, a pri opakovaných hlasovaniach ste nenapravili svoju chybu, aby poslanec mohol vykonávať svoj mandát. Pán predseda, musím povedať, že poslanec, to nie len osoba, ktorá sedí v tejto Národnej rade. On reprezentuje voličov, ktorí im dali hlas. Vy ste odkázali občanom tejto krajiny, že nie každý občan tejto krajiny má rovnaký hlas pri parlamentných voľbách, za čo by ste sa mali hanbiť. Ďakujem.
Pellegrini, Peter, predseda NR SR (2015-01-27):
Ďakujem veľmi pekne, pán minister. Dávam slovo poverenému členovi ústavnoprávneho výboru poslancovi Miroslavovi Kadúcovi a prosím vás, pán poslanec, aby ste podali správu o výsledku prerokovania tohto materiálu vo výbore. Nech sa páči.
Šebová, Zuzana, poslankyňa NR SR (2017-12-06):
Pán kolega Vašečka, ja vám chcem veľmi pekne poďakovať za jeden kultivovaný prejav, lebo pol hodinu dozadu som mala pocit, že sme na dne niekde, neviem si predstaviť kde a veľkú zásluhu na tom má náš kolega pán Blaha, ktorý tu nie je, ale chcela som to povedať hlavne jemu. On súdil už asi všetkých v tejto sále, akú majú školu, aký majú mentálny stav. Súdil tu ženy, vykrikoval. Ja si myslím, že to nie je správanie hodné jedného chlapa. Takto sa chlap nespráva. A z jeho úst, mal dneska asi tak 10 faktických poznámok, v každej jednej spomenul Borisa Kollára, že čo tu Boris Kollár robí, čo robí Boris Kollár pre ľudí. Ja sa pýtam, pán Blaha, čo ste vy spravil pre ľudí? Lebo o tom nikto nič nevieme. Vy nás všetkých len súdite. Ďakujem.
Hrnčiar, Andrej, podpredseda NR SR (2017-02-07):
Zaujať stanovisko, spravodajkyňa? Nie je tomu tak. Prerušujem rokovanie o tomto bode programu. Nasleduje prvé čítanie o návrhu poslanca Igora Matoviča na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov. Návrh zákona je pod tlačou 376. Návrh na jeho pridelenie na prerokovanie výborom je v rozhodnutí č. 393. Dávam slovo poslancovi Igorovi Matovičovi, aby návrh zákona uviedol. (Rokovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 376.)
Schlosár, Rastislav, poslanec NR SR (2023-05-25):
Pán poslanec Benčík, vy ste ako taký verklík, vy vlastne ani nepotrebujete, aby ste tu fyzicky sedeli, úplne stačí, keď by ste ako reakciu na naše vystúpenia len zapli len nejakú nahratú kazetu, vlastne kazety už ani dneska, nie, tu už nemáme, ale možno zapli nejaké, nejakú svoju nahrávku a púšťali to tu sále dokola. Lebo načo, načo to stále opakovať, načo to hovoríte dokola? Pustite si tú nahrávku a splníte si tak svoju povinnosť, odškrtnite si to a budete sa vnútorne cítiť, že aký ste vy hrdina, ako ste proste nám to tu povedali, tie svoje nezmysly, ale horšie je skôr to, že ako to vnímate vy, keď hovoríte, že, že tí migranti sa nám vyhýbajú ako čert krížu. Ako sa nám vyhýbajú? Veď vy ste to nejako nesledovali, to, čo hovoria priamo aj naše orgány, ktoré, ktoré zaregistrovali ten nieže pohyb, nejaký zvýšený pohyb, ale, ale ešte raz, ja som tu citoval štatistiku, ktorú povedal sám šéf Hraničnej a cudzineckej polície, že ten nárast, medziročný nárast minulý rok na jeseň bol o 480 %. Tak ako sa nám vyhýbajú? Tí migranti tadeto chodia, a tu sú, a či sú tu jeden deň, alebo sú tu mesiac, už len to, že sa tu môžu voľne pohybovať napriek tomu, že sú tu nelegálni migranti, napriek tomu, že sú to ľudia, ktorí sa len vyhovárajú na to, že pochádzajú z nejakého štátu, kde je vojna, pretože v skutočnosti u nás nežiadajú o azyl, tak už len toto samotné je problém. Dnes ich je tu možno tisíc, možno dvetisíc, možno päťtisíc, zajtra ich tu môže byť podstatne viacej, a to, ako to dopadne, keď sa ich tu začne usadzovať alebo keď ich tu bude podstatne viacej, čoho sú schopní, tak to vidíme práve na tých štátoch západnej Európy, tak sa z toho poučme a netvárme sa, že to nie je nejaký problém a že ho netreba riešiť.
Pleštinská, Zita, poslankyňa NR SR (2023-02-09):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Grendel, Gábor, podpredseda NR SR (2023-03-23):
Dve faktické poznámky na vystúpenie pána poslanca Polláka. Ako prvý pán poslanec Ondrej Dostál.
Pellegrini, Peter, podpredseda NR SR (2020-06-04):
Chcete reagovať pán poslanec? Treba stlačiť. Nech sa páči, s reakciou na faktické.
Zemanová, Anna, poslankyňa NR SR (2020-05-19):
Ďakujem pekne za slovo. Peter, veľmi dobre si zhodnotil správu a vlastne veľmi ma zaujalo aj tvoje poznámky ku kontrole Bratislavskej vodárenskej spoločnosti ako samotnej organizácie, ale aj v podstate príklad, že takéto obdobné správanie sa môže byť aj v iných spoločnostiach vodárenských. Treba si uvedomiť, že naozaj pitná voda je čosi, čo je absolútne ne, kľúčové pre našu spoločnosť. Je to naozaj naše biele zlato a tieto snahy o privatizáciu tohto nerastného bohatstva, ktoré proste je potrebné pre každého jedného človeka, sú tu. A ďakujem za tie podnety, ktoré ste dali naozaj na, boli dané aj v správe, na legislatívne opatrenia, aby sme zabránili nekalej privatizácii a potom vlastne nejakého vydierania štátu. To, čo považujem za veľmi dôležité, je tam poukázanie na ten obrovský investičný dlh modernizačný, ktorý vodárenské spoločnosti majú. Nesúvisí to len s neusporiadaním majetkov, pozemkov, kde tie potrubia sú uložené. Samozrejme, aj to je komplikácia, ale toto je čosi, čo nás do budúcna dobehne a presne, ako povedal aj môj predrečník vo faktickej, netýka sa to len vodárenských zariadení ako pre rozvod pitnej vody, ale aj ďalších zariadení, ktoré štát zanedbáva, ako napr. pri tom Slovenskom vodohospodárskom podniku. Tomu sa ešte budem venovať samostatne v svojom vystúpení v rozprave. Ďakujem ti za tvoje vystúpenie.
M. Číž, podpredseda NR SR: (2008-09-09):
Pán minister nechce sa vyjadriť, keďže nebola rozprava, rovnako ako spravodajca, ďakujem vám. Prerušujem rokovanie o tomto bode programu. Vážené kolegyne, kolegovia, podľa schváleného programu by sme mali teraz prerokovať súbor šiestich bodov programu, ktorých predkladateľom je pán minister Kaliňák, len ten je na holokauste, takže plánovaná účasť tam bola do 18.00 hodiny, takže, bohužiaľ, budem musieť teraz prerušiť rokovanie Národnej rady do 18.00 hodiny a o 18.00 hodine budeme pokračovať. Takže vyhlasujem prestávku do 18.00 hodiny. (Prestávka.) (Po prestávke.)
Pellegrini, Peter, predseda NR SR (2015-12-03):
Poprosím pána ministra Jahnátka, aby sa dostavil do rokovacej sály. Je v budove parlamentu a tu je. Nech sa páči, môžete.
B. Bugár, doterajší podpredseda NR SR: (2006-07-04):
Klub poslancov Národnej rady Slovenskej republiky za stranu SMER – sociálna demokracia v počte 50, predsedom klubu je pán poslanec Miroslav Číž, Klub poslancov Národnej rady Slovenskej republiky za Slovenskú demokratickú a kresťanskú úniu – Demokratickú stranu v počte členov 31, predsedom klubu je pán poslanec Stanislav Janiš, Klub poslancov Národnej rady Slovenskej republiky za Slovenskú národnú stranu v počte členov 20, predsedom klubu je poslanec Rafael Rafaj, Klub poslancov Národnej rady Slovenskej republiky za Stranu maďarskej koalície – Magyar Koalíció Pártja v počte členov 20, predsedom klubu je poslanec Gyula Bárdos, Klub poslancov Národnej rady Slovenskej republiky za Ľudovú stranu – Hnutie za demokratické Slovensko v počte členov 15, predsedom klubu je pán poslanec Vladimír Mečiar, Klub poslancov Národnej rady Slovenskej republiky za Kresťanskodemokratické hnutie v počte členov 14, predsedom klubu je pán poslanec Pavol Hrušovský. Prosím, aby utvorenie poslaneckých klubov Národná rada, aby teda brala na vedomie. Panie poslankyne, páni poslanci, teraz pristúpime k 9. bodu programu, a to k voľbe predsedu Národnej rady Slovenskej republiky . Návrh na voľbu predsedu Národnej rady Slovenskej republiky ste dostali ako tlač 6. Návrh kandidáta na predsedu Národnej rady podali poslanci zvolení za stranu SMER – sociálna demokracia, Slovenskú národnú stranu a Ľudovú stranu – Hnutie za demokratické Slovensko, je ním pán poslanec Pavol Paška. Otváram rozpravu o tomto bode programu. Do rozpravy sa hlási pán poslanec Fico. Končím možnosť sa prihlásiť do rozpravy. Pán poslanec, nech sa páči, máte slovo.
M. Sabolová, poslankyňa: (2009-02-03):
Mám pocit po vašom vystúpení, skôr mítingovom ako predsedu parlamentu, že tu dnes zaznel čistý komunizmus vo vašom vystúpení, ako demagogicky manipulujete s verejnou mienkou, pán predseda parlamentu. Už minimálne tým, že ste si dovolili povedať, že veci, keď ste ich mali v rukách, viedli Slovensko ku krachu. Kde by ste boli tie dva a pol roka vládli a žili so svojimi príspevkami a rozdávaním a pokojným vládnutím? A keď mám byť konkrétna, tak sa vás pýtam, pán predseda parlamentu, ktorý ste sa venovali v minulosti zdravotníctvu, prešlo dva a pol roka, vy dnes vládnete so zákonmi, ktoré tu boli prijaté v minulosti, a tvrdili ste, aké sú strašne zlé. Čiže možno vám dôverovať? Čo ste vy za dva a pol roka urobili, pán predseda parlamentu, aj v tejto oblasti, v ktorej ste sa veľmi v minulosti angažovali? Čiže aká dôveryhodnosť vaša, vašej vlády po tom, čo tu ostalo ešte v roku 1998 z vlády Mečiara, Slotu, Gaulieder, a dnešnej vlády? Tendre? Nekonečne prevýšené tendre? Toto je dôveryhodnosť tejto vlády, pán predseda parlamentu?
Bugár, Béla, podpredseda NR SR (2017-04-06):
Nech sa páči, prezentujme sa a hlasujeme. (Hlasovanie.) Prítomných 134 poslancov, za 99, proti 23, zdržalo sa 8, 4 nehlasovali. Uznesenie sme schválili. Pristúpime k hlasovaniu o návrhu uznesenia k správe výborov pre obranu a bezpečnosť o stave použitia informačno-technických prostriedkov za rok 2016, tlač 414. Pán poslanec Šuca, nech sa páči, máte slovo. (Hlasovanie o návrhu uznesenia k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2016 , tlač 414.)
Osuský, Peter, poslanec NR SR (2021-02-03):
Ďakujem pekne, pán predsedajúci. No a nepoviem nič nové, keď poviem na úvod: „Na počiatku bolo slovo.“ Táto veta pokrýva kdečo. Dobré i zlé, ako to u slov tak chodí. Keď začínal svoju kariéru Adolf Hitler, tak napísal, ako vieme, knihu, v ktorej naznačil, ba priam jasne pomenoval to, čo zamýšľa. Bolo chybou mnohých, že ho nebrali vážne ani vtedy, keď to písal, a tesne po tom, ale ani potom, keď nadobudol moc, aby napísané mohol pretaviť do činov. Keď Klement Gottwald v československom demokratickom parlamente povedal pamätnú vetu: „My chodíme do Moskvy učíti se, jak vám zakroutíme krkem,“ tak to po víťaznom februári mohli pocítiť všetci tí, ktorí ctili demokraciu, slobodu slova a počkali, kým Klement Gottwald a jeho horda dostanú moc, aby im to predviedli. Keď povedal Dr. Jozef Tiso: „Zbav sa svojho škodcu,“ tak za tým potom tiež nasledovali dobytčie vagóny, gardisti nakladajúci občanov Slovenskej republiky zbavených občianskych práv na cestu do stratena. Inými slovami, na počiatku bolo vždy slovo a tí, ktorí sa pokúšajú relativizovať silu slova a brániac fikciu bezbrehej slobody slova, nemajú nikdy iný úmysel, ako ukázať, čo bude, keď oni tú moc dostanú.
Sulík, Richard, predseda NR SR (2011-07-08):
Hlasujeme o pozmeňovacom a doplňujúcom návrhu pána poslanca Štefanca. (Hlasovanie.) Prítomných 80 poslancov, hlasovalo 77 za, 3 sa zdržali. Tento návrh bol schválený.
M. Lukša, poslanec: (2007-10-25):
Pán predseda, dajte, prosím, hlasovať o bodoch spoločnej správy č. 1 až 10 spoločne s návrhom gestorského výboru schváliť.
P. Hrušovský, predseda NR SR: (2004-03-17):
D. Podracká, poslankyňa: Ďakujem za slovo, pán predseda. Vážený pán minister, pre vás neplatí nič z toho, čo opozícia vo viac ako dvanásťhodinovej rozprave povedala. Nič nie je pravda, všetko ste spochybnili, respektíve vybrali ste si iba tie fragmenty, ktoré ste spochybniť chceli či mohli svojím večným Ale. Zacitujeme myšlienku klasika: Šedivá je každá teória, zelený je len strom života. Život hovorí niečo iné, ako tu predvádzate a hovoríte vy. Teória vašich reforiem by sa možno dala vynikajúco uplatniť v Amerike alebo v Anglicku, ale nehodí sa pre Slovákov, pretože nefunguje. Pravdy v týchto reformách sú pravdy, ktoré hovoria o najhlbšej bezmocnosti človeka. Nazdávam sa, že nijaký reformátor sa nemôže cítiť slobodne, ak v ňom nie je ani štipka súcitu. A to je to, čo by občania najviac potrebovali, mať pocit, že nie sú živým ľudským materiálom, na ktorom sa reformy skúšajú, podľa vzoru všetko je dovolené, mať pocit, že každý reformátor dokáže prevziať bremeno súcitu na seba, aby to nerobili iba umelci, a pochopiť človeka v jeho ľudskej koži. Krajina je olúpaná dohola. Občania hladujú. Postupne sa stávame odbytiskom masovej subkultúry a takpovediac poľovníckym revírom lacnej pracovnej sily. Podľa Paula Johnsona je intelektuál ten, kto je presvedčený, že môže zmeniť zákony života silou vlastného myslenia. Podľa tejto myšlienky ste, pán minister, naozaj intelektuál, ale nie humánny, skutočne proreformný politik, ktorý myslí na tých, pre ktorých reformy pripravuje. Ďakujem. (Potlesk.)
Szőllős, Ján, poslanec NR SR (2023-03-16):
Hlasovali sme o všetkých bodoch z informácie. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Blanár, Juraj, poslanec NR SR (2020-07-07):
Pán predseda, to, čo ste na úvod povedali v súvislosti s návrhom o doplnení alebo zmenu návrhu programu, to je toto tlačivo, ktoré držím v rukách. Je v súlade s rokovacím poriadkom, avšak pri návrhu o spôsobe prerokovania bodov, napríklad zlúčenie bodov, sa to netýka návrhu zmeny programu, ale je to procedurálny návrh, ktorý som vám predložil v súlade s rokovacím poriadkom, lebo je to len zlúčenie rozpravy, nič viacej. Čiže to je tým pádom a dal som vám to tam, máte to k dispozícii. Čiže aby bolo jasné v tomto, že sme postupovali v zmysle rokovacieho poriadku, ubezpečoval som sa aj na organizačnom, že či je to v poriadku. Čisto išlo len o zlúčenie rozpravy, nič viac, pán predseda. Ďakujem pekne.
Grendel, Gábor, poslanec NR SR (2018-06-19):
Ďakujem za slovo. Pani poslankyňa, nie som si istý, že či ide o jedno súdne rozhodnutie, teraz si neviem spomenúť, bohužiaľ, ale už sa to raz stalo, že krajský súd bratislavský pri inej právnickej osobe tak isto zverejnil na základe infožiadosti, tam to bola nejaká eseročka alebo akciovka, v ktorej figuroval niekto z organizovaného zločinu a tak isto na základe infožiadosti médií dostali novinári konkrétnu odpoveď na nasadenie ITP na tú spoločnosť, už teraz si naozaj takto narýchlo nespomeniem, o akú firmu išlo. Čiže nejde o jedno súdne rozhodnutie. Po druhé, teraz nijako na to nereagovať, no tým budeme riskovať to, že tí istí novinári však čo urobia? Tak keď dostali odpoveď na túto ambasádu, tak začnú rad za radom žiadať podľa infozákona, či boli nasadené ITP-čká na ďalšiu krajinu, na ďalšiu, tretiu, štvrtú, piatu, šiestu. Čiže ja si myslím, že teraz sedieť so založenými rukami, že však ide len o jedno súdne rozhodnutie, podľa mňa proste nie je správne. A konštatovať, že súčasná právna úprava je dobrá, no keby bola dobrá, tak sa takéto veci nestanú. Takže podľa mňa to riešiť treba a ja, naopak, kvitujem túto novelu ministerstva, aj keď možno treba tam niektoré veci doladiť. Ale aj ako šéf výboru pre kontrolu činnosti SIS hovorím, že niečo riešiť treba a nepovažujem to vôbec za paniku.
Číž, Miroslav, podpredseda NR SR (2015-03-25):
Ďakujem, pán poslanec. Teraz dávam slovo spravodajkyni, ktorú navrhol navrhnutý gestorský výbor pre hospodárske záležitosti, pani poslankyni Helene Mezenskej, ktorá nám prednesie spravodajskú správu.
P. Paška, predseda NR SR: (2006-12-06):
(Hlasovanie.) 138 prítomných, 137 za, 1 sa zdržal. Konštatujem, že sme schválili pozmeňujúci návrh pani poslankyne Muškovej. Nech sa páči.
Grendel, Gábor, poslanec NR SR (2024-05-03):
Ďakujem pekne, pán predsedajúci. Panie poslankyne, páni poslanci, v súlade so zákonom o rokovacom poriadku som bol určený výborom za spravodajcu k uvedenému návrhu zákona, tlač 227. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada vo vše... po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona výbory prerokovali do 7. júna 2024 a v gestorskom výbore do 10. júna 2024 od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
J. Mikolaj, podpredseda vlády a minister školstva SR: (2008-02-01):
Materiál sa skladá z dvoch častí. Prvá časť je Legislatívny a pracovný program Európskej komisie na rok 2008 v pôvodnom nezmenenom znení, ako ho publikovala Európska komisia dňa 23. októbra 2007 pod č. KOM 640. Druhá časť materiálu je Správa o prioritách vyplývajúcich z Legislatívneho a pracovného programu Európskej komisie na rok 2008 pre Slovenskú republiku, ktorá bola vypracovaná v úzkej spolupráci s ministerstvami a ústrednými orgánmi štátnej správy. Samotný materiál podáva stručnú informáciu o zámeroch Európskej komisie na nasledujúci kalendárny rok 2008 a zároveň dáva základný prehľad o tom, ako korešpondujú so zámermi vlády Slovenskej republiky a ako sa návrhy Komisie odrazia na ekonomickom, sociálnom a legislatívnom prostredí Slovenskej republiky. Prílohu k materiálu tvorí tabuľka prioritných úloh Európskej komisie stanovených v Legislatívnom a pracovnom programe Komisie na rok 2008 a z toho vyplývajúce priority pre Slovenskú republiku. Príloha je vytvorená na základe podkladov zo všetkých rezortov. Každá úloha Komisie je ohodnotená stupňom priority, pričom stupeň jeden predstavuje najvyššiu prioritu a stupeň tri najnižšiu. Hodnotenie bolo vykonané na základe materiálov k uzneseniu vlády Slovenskej republiky č. 1120/2004. Ku každej úlohe s najvyššou prioritou je pripojené krátke odôvodnenie, navyše úlohy legislatívneho charakteru s najvyššou prioritou, ktoré sú pre Národnú radu Slovenskej republiky ako zákonodarný orgán smerodajné, sú v tabuľke zvýraznené hrubším písmom. Zároveň si dovoľujem upozorniť, že v hornej časti kolónky vyhradenej na určenie gestorstva sa nachádzajú tie rezorty a ústredné orgány štátnej správy, ktorých sa daná problematika dotýka najviac, a pod nimi sa nachádzajú rezorty, ktoré sú spolugestormi. Ďakujem pekne, pán predseda.
Danko, Andrej, predseda NR SR (2018-06-21):
Poprosím kľud v sále. Nech sa páči.
Šimečka, Michal, podpredseda NR SR (2024-09-11):
Ďakujem veľmi pekne a otváram rozpravu o tomto bode programu. Hlási sa niekto z poslancov a poslankýň do rozpravy? Končím možnosť prihlásiť sa do rozpravy a vyhlasujem rozpravu za skončenú. Prerušujem aj rokovanie o tomto bode programu. Nasledujúcim bodom programu je zdôvodnenie výšky hrubého dlhu Slovenskej republiky a návrh opatrení na jeho zníženie. Materiál na parlamentnú tlač 379, a dávam teraz slovo ministrovi financií Ladislavovi Kamenickému, aby návrh uviedol. Nech sa páči. (Rokovanie o zdôvodnení výšky hrubého dlhu SR a návrh opatrení na jeho zníženie , tlač 379.)
Blahová, Natália, poslankyňa NR SR (2016-10-26):
Ďakujem pekne. Vážené dámy, vážení páni, dovoľte, aby som vás oboznámila s navrhovanou zmenou. Cieľom tohto návrhu je jednorazové zvýšenie rodičovského príspevku zo sumy 203,20 eura, platnej v roku 2016, od 1. januára 2017 na 225,50 eura. Od 1. januára 2011 bol rodičovský príspevok pri starostlivosti o jedno dieťa stanovený na sumu 190 eur 10 centov. Od 1. januára 2012 sa zvýšil na 194 eur 70 centov. Od 1. januára 2013 sa zvýšil na 199 eur 60 centov a napokon od 1. januára 2014 na 203 eur a 20 centov mesačne. Odvtedy sa rodičovský príspevok nezvýšil a to preto, lebo je naviazaný na životné minimum. A suma životného minima sa od 1. 7. 2013 doteraz nezmenila. Priemerná mzda na Slovensku bola za rok 2009 vo výške 744 eur 50 centov. Za rok 2015 bola priemerná mzda 883 eur. Za šesť rokov sa tak priemerná mzda zvýšila o 18,6 percenta. To so sebou prinieslo alikvotne zvýšenie príjmov štátu z daní, odvodov a podobne. Zároveň to nepriamo dokazuje, o akú sumu príde rodič dieťaťa, ak nepracuje z dôvodu, že sa stará o dieťa vo veku do troch rokov. Naproti tomu sa za šesť rokov, teda od 1. 1. 2011 do 1. 1. 2017 rodičovský príspevok zvýšil zo 190 eur 10 centov na 203 eur 20 centov. To znamená zvýšenie rodičovského príspevku len o 6,9 percenta. Ak má zvyšovanie rodičovského príspevku kopírovať zvyšovanie priemernej mzdy, musí byť suma rodičovského príspevku k 1. 1. 2017 stanovená na 225 eur a 50 centov. Ďakujem.
Glváč, Martin, podpredseda NR SR (2018-09-11):
Vážené panie poslankyne, páni poslanci, pokračujeme. Nech sa páči, poprosím podpredsedu vlády Slovenskej republiky pre investície a informatizáciu Richarda Rašiho, aby v zastúpení ministra hospodárstva vládny návrh zákona uviedol. Nech sa páči, pán minister. (Pozn. red.: správne „pán podpredseda vlády“.) (Rokovanie o vládnom návrhu zákona o dohľade nad dodržiavaním povinností pri štítkovaní energeticky významných výrobkov a o zmene zákona č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1065.)
P. Goga, poslanec: (2007-10-30):
Čo sa týka toho zvýšeného vymeriavacieho základu, ja som o tom hovoril vo svojom diskusnom príspevku, resp. vo svojej rozprave, ale ak by som ešte mohol, tak poviem, že navrhovaná novela zákona o sociálnom poistení značne zvyšuje solidárnosť bohatšej časti populácie s chudobnejšou. Zvýšením úrovne maximálneho vymeriavacieho základu z trojnásobku na štvornásobok priemernej mzdy v národnom hospodárstve sa zároveň zvyšuje zaangažovanosť vyšších príjmových skupín na financovaní priebežného dôchodkového systému, ktorý je stále dominantným zdrojom príjmov ekonomicky neaktívnej populácie. Tvrdenia o tom, že takýto krok nejakým záhadným spôsobom ohrozuje spoločenskú solidaritu hovorí buď o neznalosti sociálnej politiky, problematiky, alebo o vedomom zavádzaní verejnosti. Ďakujem.
Kollár, Boris, predseda NR SR (2021-11-30):
Ďakujem, prerušujem rokovanie o tomto bode programu. Tak vyhlasujem prestávku do 14.00 h. (Prerušenie rokovania o 11.37 hodine.) (Pokračovanie rokovania o 14.00 hodine.)
Blaha, Ľuboš, podpredseda NR SR (2024-06-20):
Takže, dohodli sa pani poslankyňa a pán podpredseda vlády. Takže ideme k ďalšej otázke. Tak tá už naozaj je v totožnom znení od pani poslankyne Viery Kalmárovej. A pani poslankyňa Viera Kalmárová tu je ? Nie je, takže nebude mať ani doplňujúcu otázku. Teraz máme otázku od pani poslankyne Ingrid Kosovej, ktorá tu nie je prítomná, tak prejdeme ďalej. Od pána poslanca Petra Stachuru. Ten tu tak isto, myslím, že nie je. Pán poslanec Michal Kapuš položil otázku v tom istom znení, ako už zaznela. Pani poslankyňa Natália Nash je tu? Nie je. Takže aj jej otázka prepadá. Pán poslanec Marek Lackovič neni, aj zároveň má otázku, ktorá už tu zaznela. Pani poslankyňa Lucia Plaváková. Nie je. Pani poslankyňa Veronika Šrobová položila otázku, ktorá, počkajte, ktorá vlastne ešte nebola, ale nie je tu pani poslankyňa Šrobová. Pani poslankyňa Kosová tu tak isto nie je. Pán poslanec Jaroslav Mego položil otázku, ktorá už zaznela. Pán poslanec Michal Sabo tu je? Nie je tu pán poslanec Sabo. Pán poslanec Jozef Habánik položil otázku, ktorá už zaznela. Pani poslankyňa Simona Petrík nie je prítomná. Pani poslankyňa Veronika Veslárová nie je prítomná? Pán poslanec Jaroslav Spišiak nie je prítomný. Pán poslanec Ondrej Dostál, no neuveriteľné, vidíte, na pána ministra vnútra Slovenskej republiky Matúša Šutaja Eštoka v tomto znení: „Bolo spustené oficiálne vyšetrovanie na určenie, či došlo k zlyhaniu ochrany ústavných činiteľov počas pokusu o atentát na predsedu vlády Roberta Fica?“ Nech sa páči, pán minister, máte slovo.
Jasaň, Viliam, poslanec NR SR (2015-09-29):
Ja len ďakujem za podporné vyjadrenia. Ďakujem pekne, páni.
Halgašová, Jarmila, poslankyňa NR SR (2022-06-29):
Pán kolega, ja len veľmi stručne vám prečítam. Vyšetrovanie naďalej prebieha a je v závere, návrh na podanie obžaloby podaný nebol, napísala hovorkyňa prokuratúry. Andrea Dobiášová doplnila, že vyšetrovateľ v tomto prípade vyčíslil spôsobenú škodu na viac ako 150-tisíc eur. AGRO Porúbka skončila v konkurze, firma však dlhuje pol milióna eur rôznym subjektom a aj štátu. To je tých pár desiatok, či koľko ste to vraveli, sto eur, pani grófka Rošková. Ďakujem.
P. Paška, predseda NR SR: (2007-10-30):
Pani spravodajkyňa, poprosím vás, uveďte ešte raz zrozumiteľne, o čom budeme hlasovať. Poprosím vás o pokoj.
Antal, Peter, poslanec NR SR (2016-10-19):
Ďakujem. Pán kolega, našťastie ste na konci dodali to, že teda nie a priori proti, lebo ja som to pomaly pochopil tak, že všetko je OK a načo sa bavíme o novele Exekučného poriadku. Ale na konci ste povedali, že áno, niečo je treba. Ja len drobnosti. Sme o 20 rokov ďalej, ako keď sa tento Exekučný poriadok prijímal. V tom čase to bola moderná norma, pomohla. Lebo jasné, exekúcie cestou alebo výkon rozhodnutia cestou súdneho výkonu nefungovali. Proste vykonávatelia neboli na to pripravení, bolo to komplikované, nikto nešiel robiť súpisy zo súdnych exekútorov, proste áno, bolo to tak. Dnes sme o 20 rokov ďalej a myslím si, že Sociálna poisťovňa je tiež niekde inde, ako bola predtým, a dokáže tieto jednoduché exekúcie. Lebo často sú to úplne jednoduché exekúcie a dajú sa skutočne vyriešiť zrážkami, tak ako ste povedali tie tri prípady, ako sa dajú vyriešiť. A myslím si, že to bude efektívne. Ale čo je hlavné, ušetrí to veľmi, veľmi veľa peňazí tým povinným, ktorí nie vždy sa dostali do tohto postavenia svojou vinou a čítame to často v médiách, proste, že jednoducho sa nájdu pohľadávky Sociálnej poisťovne, o ktorých pomaly ani nevedeli, a sú to normálni ľudia, ktorí dokážu tieto peniaze zaplatiť. Pravdaže, ak to ide k exekútorovi, tak sú to už rádovo podstatne vyššie peniaze, čo by bola škoda, aby sme takto ľuďom vyťahovali z vreciek. Celkom nemáte pravdu, že teraz si musia vybavovať rýchlo obyvatelia, občania elektronický občiansky preukaz. Tam novela jednoznačne hovorí, že pôjde k exekútorovi ktorémukoľvek, najbližšieho, ktorého uvidí, a ten je povinný v zmysle tejto novely mu tento návrh elektronicky podať. Takže ja v tom nevidím zásadný problém, že teraz by sa zastavili alebo spomalili exekúcie. Ja si myslím, že je to progresívna právna úprava, ktorá jednoducho je potrebná v tejto dobe. Ďakujem.
Ďuriš Nicholsonová, Lucia, podpredsedníčka NR SR (2019-03-28):
Teraz otváram rozpravu. Do rozpravy sa neprihlásil nikto písomne. Chcem sa opýtať, či sa chce niekto prihlásiť ústne. Končím možnosť prihlásiť sa ústne do rozpravy k tomu bodu. Vyhlasujem rozpravu za skončenú. Pre istotu sa ešte opýtam, pán Jarjabek odchádza. Asi nechcete nič dodať v záverečnom slove? (Reakcia spravodajcu.) Nie, dobre. Takže prerušujem rokovanie o tomto bode programu. Môžme pokračovať v prerušenej rozprave o návrhu skupiny poslancov na prijatie uznesenia Národnej rady k procesu ratifikácie Dohovoru Rady Európy o predchádzaní násiliu na ženách a domácom násilí a boji proti nemu Slovenskou republikou (tlač 1409). Ako ďalší písomne prihlásený do rozpravy je pán poslanec Kollár. Nevidím ho v rokovacej sále, stráca poradie. Pani poslankyňa Blahová, nech sa páči. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou , tlač 1409.)
Zmajkovičová, Renáta, podpredsedníčka NR SR (2012-09-26):
Pán poslanec Martinák.
Číž, Miroslav, podpredseda NR SR (2014-11-25):
Ďakujem pekne. Takže pán poslanec Jozef Mihál vystúpil v rozprave písomne prihlásený. Teraz dávam možnosť prihlásiť sa do rozpravy ústne. Do rozpravy ústne sa nehlási nikto. Takže dovoľte mi vyhlásiť rozpravu za skončenú. Pán navrhovateľ, chceli by ste zaujať stanovisko? Nech sa páči, máte slovo.
Laššáková, Jana, podpredsedníčka NR SR (2015-06-25):
Ďakujem pekne, pán minister. Pred tým, ako prečítam v poradí siedmu otázku, dovoľte, aby som privítala na balkóne návštevu zo základnej organizácie Slovenského zväzu telesne postihnutých zo Spišskej Novej Vsi. Vitajte! (Potlesk.) Takže v poradí siedmu otázku položil pán poslanec Miroslav Kadúc opäť podpredsedovi vlády a ministrovi vnútra Slovenskej republiky Robertovi Kaliňákovi, ktorého zastupuje pán minister spravodlivosti Borec, a otázka znie: „Dokážeme obnoviť kontrolu pri hraničných prechodoch, ak by nakoniec nastala masívna migrácia utečencov? Za akú dobu je Slovensko pripravené tejto výzve čeliť?“ Poprosím vás o odpoveď, ako aj o oznámenie ukončenia odpovede. Nech sa páči, pán minister.
Bugár, Béla, podpredseda NR SR (2011-09-14):
Pán poslanec Štefanec.
B. Bugár, podpredseda NR SR: (2004-09-09):
(Hlasovanie.) Prítomných je 129 poslancov, za 70, proti 6, zdržali sa 49, nehlasovali 4. Konštatujem, že návrh pani poslankyne bol prijatý. V. Ondrejka, poslanec: Pán predsedajúci, odsúhlasili sme všetky pozmeňujúce návrhy. Dajte hlasovať o postúpení návrhu zákona do tretieho čítania.
Bublavý, Dušan, poslanec NR SR (2018-02-02):
Vážený pán podpredseda, vážený pán minister, kolegyne, kolegovia, dovoľte mi, aby som prečítal odôvodnenie môjho pozmeňujúceho návrhu, ktorý chcem podať. Pozmeňovacím návrhom sa upraví otázka plánovania, prípravy a výstavby pozemných komunikácií nemotorových miestnych komunikácií. V záujme urýchlenia procesov majetkoprávneho vysporiadania pozemkov pod plánovanými cyklotrasami sa navrhuje aj skoršie nadobudnutie účinnosti týchto ustanovení a s nimi súvisiace ustanovenia v čl. 2 v 6. bode. Teraz mi dovoľte, aby som prečítal samotný pozmeňujúci návrh poslancov Jaroslava Bašku, Milana Panáčka a Dušana Bublavého k vládnemu návrhu zákona o prevádzke vozidiel v cestnej premávke a o zmene a doplnení niektorých zákonov (tlač 751). 1. V čl. II sa za 1. bod vkladajú sa nové body 2. a 3, ktoré znejú: Bod 2. V § 2 ods. 3 druhej vete sa za slová „výstavbu ciest“ vkladajú slová „a miestnych komunikácií pre cestnú nemotorovú dopravu“. Bod 3. V § 2 ods. 3 sa slová „ciest vo vlastníctve obcí a miestnych komunikácií“ sa nahrádzajú slovami „ciest a miestnych komunikácií vo vlastníctve obcí“. Nasledujúce body sa prečíslujú. Tieto ustanovenia nadobúdajú účinnosť dňom vyhlásenia, čo sa v prípade ich schválenia premietne do ustanovenia o účinnosti. 2. V čl. II doterajší 6. bod nadobúda účinnosť dňom vyhlásenia, čo sa premietne do ustanovenia o účinnosti. 3. V čl. II sa za doterajší 6. bod vkladá nový bod 7., ktorý znie: V § 3d ods. 5 písm. c) sa za slovo „cesty“ vkladajú slová „a miestnych komunikácií pre cestnú nemotorovú dopravu“. Ďakujem za pozornosť.
Kišš, Štefan, poslanec NR SR (2023-12-13):
Dobre, ďakujem. No a ten jeden odsek, o ktorom hovorí tiež, je zhoršenie to, čo volajú Governance and Policy Coherence. Teda poukazujú na to, ako sa slovenské inštitúcie dostali do problémov. A opäť ešte nezohľadňujú vlastne to, čo, o čom tuná tento týždeň rokujeme, únos štátu, lex únos štátu zajtra... (Prerušenie vystúpenia časomerom.)
Pellegrini, Peter, predseda NR SR (2015-12-21):
Ďalší v rozprave vystúpi pán poslanec Kaník, nech sa páči, máte slovo. Pripraví sa pán poslanec Mikloško.
M. Číž, podpredseda NR SR: (2008-01-21):
(Päťminútová prestávka.) (Po prestávke.)
P. Hrušovský, predseda NR SR: (2004-02-03):
Páni poslanci, chcem sa opýtať, pán minister Prokopovič je predkladateľom z poverenia vlády jednej medzinárodnej zmluvy, o ktorej nepredpokladám, že bude diskusia. Chcem vás požiadať o váš súhlas, či by mohol pán minister odôvodniť návrh, aby... (Súhlasná reakcia pléna.) Pán minister, poslanci čakajú vašu... [Rokovanie o návrhu na vyslovenie súhlasu Národnej rady Slovenskej republiky s Dohodou o medzinárodnej príležitostnej preprave cestujúcich autokarmi a autobusmi (INTERBUS) , tlač 484.]
Kondrót, Maroš, poslanec NR SR (2021-09-28):
Ďakujem pekne, pán predsedajúci. Vážený pán podpredseda, chcem povedať dve veci. Po prvé. Nevytvárajme nejaký falošný dojem, že chudák minister Sulík nevedel, čo má robiť, čo má, koľko má času. Veď na začiatku mu to bolo povedané. Tak ako Robert Fico vedel, predkladateľ, že má dvadsať minút, a vmestil sa, a keď mu píplo, tak skončil, takisto aj Richard Sulík vedel, že má dvadsať minút. Ako ich využil, je na ňom. On sa to nedozvedel minútu pred koncom, mu bolo na začiatku povedané. To je jedna vec, že neplačme nad niečím, čo nebolo. A druhá vec. Táto schôdza môže skončiť za hodinu, za dve. Veď zmyslom schôdze bolo, aby sme si nastolili problém, porozprávali sa siahodlho alebo krátko a požiadali vládu, aby do 15. 10., ako si to presne povedal, informovala Národnú radu o opatreniach. Čiže ak to pán minister dneska nemá pripravené, no nemá ešte všetko jasné v hlave, má na to dva a pol týždňa, aby to spravil. Môžme skončiť schôdzu, odhlasovať uznesenie a ideme ďalej. To nejde o to, aby sme sa tu preháňali a pretláčali. Zmyslom je tejto schôdze, aby sme sa do 15. 10. v Národnej rade dozvedeli, čo ide vláda a ministerstvo hospodárstva na čele s Richardom Sulíkom robiť. To je celé. Toto by som bol rád, aby skutočne neušlo pozornosti ctenej poslaneckej snemovne. Ďakujem.
Danko, Andrej, predseda NR SR (2018-05-10):
Ďakujem. Pani poslankyňa Pčolinská, pripraví sa pán poslanec Štarchoň.
P. Paška, predseda NR SR: (2009-04-24):
(Hlasovanie.) 133 prítomných, 78 za, 55 sa zdržalo. Schválili sme vládny návrh zákona o finančnom sprostredkovaní . Pán poslanec Mikuš bude uvádzať hlasovanie o návrhu uznesenia k návrhu na vyslovenie súhlasu Národnej rady so Zmluvou medzi vládou Slovenskej republiky a vládou Vietnamskej socialistickej republiky o zamedzení dvojitého zdanenia. Tlač 910.
Grendel, Gábor, podpredseda NR SR (2021-05-27):
Jedna faktická poznámka na vystúpenie pána poslanca. Pán poslanec Štefan Kuffa, nech sa páči.
Poliačik, Martin, poslanec NR SR (2011-09-14):
Janka, boli tu pred tebou výraznejšie vystúpenia, buď silou hlasu, alebo kabaretným umením, alebo politickou skúsenosťou, ale musím povedať, že v čom to tvoje bolo najsilnejšie, bolo tým, že sa dotklo naozaj toho, prečo tu sedíme. Myslím, že mnohí ľudia, minimálne z koalície, na chvíľku zhodili zo seba to brnenie proti všetkej tej irónii a tomu sarkazmu, proti ktorému sa tu musíme obrniť, lebo ináč by sme tu nevydržali byť, a ktoré aj sami produkujeme, lebo tak si to niekedy obecenstvo želá, a na chvíľu sme sa ľudsky zamysleli nad tým, prečo tu sedíme, o čo nám spoločne ide, a prečo aj v túto neskorú hodinu dávame pozor, čo hovorí opozícia, bránime každé slovo, ktoré povie koaličný kolega, a prečo stojí za to ostať spolu a pani premiérke vyjadriť svoju podporu. Takže ďakujem, Janka, si ma prosila, aby som ti neďakoval, ale ďakujem veľmi pekne.
P. Hrušovský, podpredseda NR SR: (2001-10-04):
(Hlasovanie.) Prítomných 105, za 88, proti 5, zdržalo sa 10, nehlasovali 2. Konštatujem, že sme schválili vládny návrh zákona, ktorým sa mení a dopĺňa zákon č. 379/1997 Z. z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení zákona č. 225/2000 Z. z. Ďakujem pánovi poslancovi Kanisovi, spoločnému spravodajcovi. Teraz pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 309/1993 Z. z. o spotrebnej dani z vína v znení neskorších predpisov. Prosím teraz pána poslanca Farkasa, ktorého poveril gestorský výbor, aby bol spoločným spravodajcom k prerokúvanému návrhu zákona, aby uvádzal jednotlivé hlasovania k prerokúvanému bodu programu. Pán poslanec Farkas, máte slovo.
M. Číž, podpredseda NR SR: (2009-04-21):
Teraz prosím povereného člena z výboru pre financie, rozpočet a menu pána poslanca Borisa Hradeckého, aby uviedol spravodajskú správu. Máte slovo, pán poslanec.
Ľ. Mušková, poslankyňa: (2001-09-19):
I. Presperín, podpredseda NR SR: Pán poslanec Hudec má slovo. I. Hudec, poslanec: Ďakujem za slovo. Ja som rád, že pán poslanec Kužma spomenul aj stavebné konanie. Isteže možno akceptovať jeho návrh, ale myslím si, že práve v tejto oblasti sú oveľa väčšie nedostatky, než ich takto chceme riešiť povedzme aj týmto pozmeňujúcim návrhom. Stavebné konanie v súčasnosti po krkolomných desaťročných úpravách zákonov sú dnes pre občana, pre fyzické osoby absolútnym prekážkovým behom, kde musí preskakovať prekážky úradníkov, ktorí nie sú viazaní nijakými termínmi, nie sú sankcionovaní ako predstavitelia štátu voči občanovi. Občan je bezmocný a jednoducho je nútený, doslova nútený hľadať nelegálne spôsoby, ako sa dožiadať svojich zámerov a svojich práv. Toto by sme mali tiež riešiť a myslím, že by sme urobili oveľa užitočnejšie, než v mnohých iných, veľmi silne preferovaných tzv. problémoch. I. Presperín, podpredseda NR SR: Pán poslanec Baco. P. Baco, poslanec: Pán poslanec Kužma, chcel by som oceniť vaše vystúpenie z dvoch dôvodov. Po prvé je to profesionálne, ten váš návrh, podporím ho, tento váš pozmeňujúci návrh. Po druhé preto, že ste si dovolili znova podporiť názor opozičného poslanca, hoci vás stálo skoro krk, keď ste sa zastali názorov, ktoré mala opozícia, alebo hlasovali ste tak ako opozícia pri územnom usporiadaní Slovenska. To znamená, že beriem vás, poznám vás z minulosti ako profesionála v oblasti územníctva a územného plánovania a chcel by som dať do pozornosti ostatným vašim kolegom z vládnej koalície vaše profesionálne názory a postoje, aby ich zobrali láskavo do úvahy. Druhá vec, čo by som chcel povedať, pán poslanec, odvolávate sa na zastupovanie občanov vidieka a obcí. Je to v poriadku. Ale práve aj toto vaše vystúpenie bolo dôkazom toho, že neprebieha táto reforma tak, ako mala a ako mohla jedine prebiehať, aby bol dobrý výsledok. To znamená, že obce si mali predsa formulovať požiadavky na prenos kompetencií. To predsa nemôžeme takto robiť, čo ste aj vy previedli, že tu chytáme za chvost niečo, ešte toto by bolo tam treba dať, ešte toto by tam bolo treba dať. Jednoducho toto je jeden z dôkazov toho, že to nemôže dobre fungovať, že robíme reformu, ktorá dopadne v praxi chaosom, a výsledok bude veľmi zlý. Čiže ten záver, ktorý ste tu povedali, že zastupujete občanov, nehnevajte sa, to by bolo poctivé vtedy, keby bola naozaj išla reforma od obcí, vlastne od potrieb občanov... (Zaznel zvuk časomiery.) I. Presperín, podpredseda NR SR: Pán poslanec Kužma bude hovoriť ešte ako reakciu.
P. Hrušovský, podpredseda NR SR: (2002-04-04):
Pani poslankyňa Tóthová.
P. Hrušovský, predseda NR SR: (2004-03-05):
J. Heriban, poslanec: Mám všetko.
P. Hrušovský, podpredseda NR SR: (2002-02-13):
J. Kvarda, poslanec: Teda navrhujem kladne riešiť tento problém, no, hneď vám to poviem, dobre. Tak navrhujem hlasovať o tom, že Národná rada schváli opätovne prijatý zákon z 18. decembra 2001 s tým, že pán prezident navrhuje aj gestorský výbor to neschváliť.
M. Fronc, minister školstva SR: (2004-10-28):
Ďakujem.
Číž, Miroslav, podpredseda NR SR (2015-11-12):
Ďakujem za prednesenie spravodajskej správy. Otváram rozpravu. Písomne sa do rozpravy prihlásila pani poslankyňa Janka Šípošová, po jej vystúpení bude možnosť prihlásiť sa do rozpravy ústne.
Paška, Pavol, predseda NR SR (2014-11-09):
Pani poslankyňa Košútová.
P. Hrušovský, predseda NR SR: (2005-10-27):
(Hlasovanie.) 126 prítomných, 75 za, 6 proti, 45 sa zdržalo. Návrh sme schválili. Pristúpime k tretiemu čítaniu o vládnom návrhu zákona o dani z pridanej hodnoty. Otváram rozpravu. Vyhlasujem ju za skončenú, keďže sa nik z prítomných pánov poslancov nehlási do rozpravy, a dám hlasovať o vládnom návrhu zákona o dani z pridanej hodnoty so schválenými pozmeňujúcimi návrhmi ako o celku s odporúčaním gestorského výboru... V. Horák, poslanec: Schváliť.
Šimko, Igor, poslanec NR SR (2024-04-24):
Vážený pán predsedajúci, v rozprave k návrhu zákona vystúpila jedna poslankyňa. Nebol podaný žiadny pozmeňujúci návrh. Pristúpime k hlasovaniu o, pardon, o pozmeňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 35 spoločnej správy spoločne s odporučením gestorského výboru schváliť.
P. Hrušovský, predseda NR SR: (2005-01-19):
(Hlasovanie.) 141 prítomných, 112 za návrh, 3 proti, 25 sa zdržalo, 1 nehlasoval. Návrh sme schválili. Teraz poprosím pána poslanca Přidala, aby z poverenia výboru uviedol hlasovania k prerokúvanému vládnemu návrhu zákona č. 460/2002 Z. z. o vykonávaní medzinárodných sankcií zabezpečujúcich medzinárodný mier a bezpečnosť, ktorý prerokúvame ako tlač 969. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 460/2002 Z. z. o vykonávaní medzinárodných sankcií zabezpečujúcich medzinárodný mier a bezpečnosť , tlač 969.)
Grendel, Gábor, podpredseda NR SR (2021-06-22):
202. Prezentujme sa a hlasujme. (Hlasovanie.) Prítomných 132 poslancov, za 128, proti 1, zdržali sa 3, hlasovali všetci prítomní. Sme v treťom čítaní , otváram rozpravu a pýtam sa, či sa chce niekto do rozpravy prihlásiť. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Horváthová, Eva, poslankyňa NR SR (2013-09-13):
Ďakujem pekne za slovo. Ja by som chcela podporiť kolegu Hraška s týmto návrhom. Ak ozaj hrozí, že by určití učitelia, určité špecializácie boli ohrozené od 1. 1. 2014, tak si myslím, že je na zváženie posun takéhoto dátumu, dokedy si učitelia vzdelanie musia doplniť. Zdá sa mi ako dosť nefér obmedzovať učiteľov v súčasnej dobe, kedy znova uvažujú o štrajku, platové podmienky sú stále zlé. Čiže dovolím si poprosiť predkladateľky, napriek tomu, že si myslím, že ich pôvodný úmysel bol veľmi dobrý, keby zvážili obidva pozmeňujúce návrhy, aj pozmeňujúci návrh pani poslankyne Žitňanskej, ku ktorej som sa pripojila, pretože s ním plne súhlasím, aj pána poslanca Hraška. Určite to stojí aspoň za zamyslenie. Ďakujem veľmi pekne.
Glváč, Martin, podpredseda NR SR (2019-10-23):
Nech sa páči, reakcia, pán poslanec.
Viskupič, Jozef, poslanec NR SR (2011-02-08):
Ďakujem. Mne pri počúvaní vášho prejavu napadli tri veci. Prvá. Prvú v logike, ktorú hovoril pán kolega Dostál, presne rozdiel medzi rozmýšľaním z vášho pohľadu pravicového, ja si myslím, že ekonomicky rozmýšľajúceho človeka, kde štát by mal pôsobiť v oblasti tej, kde archivuje veci. A ak chce ich archivovať, tak si má vytvoriť fond na to, aby ich zaplatil. Druhá vec, ktorú hovoril aj pán poslanec Beblavý, mi takisto napadla, že my by sme mohli podporovať a rozvinúť širšiu debatu o úplne inej téme a nie téme, kde predchádzam teraz, a to je to, čo hovoril pán predseda parlamentu. Myslím si, že z jeho strany tá motivácia bola efektivizovať a dospieť k tomu, aby sme tu nemali niečo, čo sa málo využíva alebo je spochybniteľné využitie. A hovorím to aj z toho pohľadu, že pracoval som dosť dlhý čas vo vydavateľstve, resp. som ho zakladal, a myslím si, že posielať a vyžadovať od vydavateľov výtlačky, ktoré majú byť archivované v Národnej rade, je spochybniteľné. A úplne na záver by som chcel povedať, že výstava vášho argumentu ohľadom spochybňovania úlohy predsedu jednej z koaličných strán a predsedu parlamentu a pripomínať mu, že je primus inter pares, nie je tu vhodné, lebo posunul celú debatu o tomto sem do pléna a myslím si, že robí správne a mohli sme sa všetci vyjadriť. Ďakujem.
Šeliga, Juraj, podpredseda NR SR (2020-04-02):
Pán poslanec Mizík.
M. Damborská, poslankyňa: (2007-09-04):
Ja jednoducho apelujem na vytvorenie 110 pracovných miest ešte raz za vašej bývalej vlády, na ktoré ste vynaložili spolu 24 mil. a popritom sa neudržalo ani jedno pracovné miesto. Tu sú fakty, toto je podklad a doklad, ktorý môžem ukázať. Na pani Gibalovú, ona veľmi dobre vie, áno, povedala, pozná moje názory aj moje sociálne cítenie a moju sociálnu prácu, tak ako ja jej. Áno, má pravdu. Organizácia, ktorú ja som založila, vložila, ja už v nej pracujem bez platu, pretože som ju založila, nemôžem ju nechať padnúť na kolená. Do organizácie Nádej, domova sociálnych služieb a domova dôchodcov, sme vložili 386-tisíc Sk, a to len preto, aby sme neboli neplatiči v sociálnych a zdravotných poisťovniach. A jednoducho chcem povedať to, že považujem to za proste problém zlého zákona o poskytovaní sociálnych služieb a o celom financovaní... (Prerušenie vystúpenia časomierou.)
Bugár, Béla, podpredseda NR SR (2018-06-18):
Ďalej v rozprave vystúpi pán poslanec Mizík.
Pčolinský, Peter, podpredseda NR SR (2022-12-06):
S ďalšou faktickou pani poslankyňa Zemanová.
Krajkovič, Mikuláš, poslanec NR SR (2013-03-21):
Áno, ďalej, pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky berie na vedomie Zameranie zahraničnej politiky Slovenskej republiky na rok 2013.
Laššáková, Jana, doterajšia podpredsedníčka NR SR (2016-03-23):
Pán poslanec Andrej Danko.